Taakspan trek 50 vas vir renosterstropery | Maroela Media
Taakspan trek 50 vas vir renosterstropery
Argieffoto: Maroela Media
Die polisie se Rhino8-taakspan het die afgelope vier weke 50 verdagtes in hegtenis geneem vir misdade wat met renosterstropery verband hou.
Dié taakspan bestaan uit verskeie regeringsdepartemente asook verskeie lede van verskillende dissiplines in die polisie. Daar is ook lede van die weermag en wildbewaarders van SANParke in dié span.
Die 50 verdagtes is in onder meer Acornhoek, Skukuza, Phalaborwa, Hluhluwe, Barberton en KwaMsane vasgetrek.
"Twee van die verdagtes, 24 en 33 jaar oud, is die afgelope naweek vasgetrek nadat hulle in besit van 'n jaggeweer gevind is in KwaMsane," lui die verklaring. Die polisie het ook beslag gelê op 'n Toyota Hilux-bakkie waarin die twee verdagtes gereis het.
Daar is die afgelope vier weke ook beslag gelê op verskeie ander voertuie waar onder 'n Toyota Quantum, 'n VW Golf, 'n BMW 3-reeks asook 17 wapens wat jaggewere en pistole insluit. "Daar is ook beslag gelê op ammunisie, knaldempers, byle, messe en selfone."
Volgens die verklaring het meeste van die verdagtes al in die hof verskyn op aanklagte wat verband hou met die onwettige besit van vuurwapens, onwettige besit van ammunisie, die besit van gevaarlike wapens, betreding, ontvoering en aanranding.
Ses verdagtes wat vroeër die jaar in hegtenis geneem is, is intussen skuldig bevind en tot altesaam 39 jaar tronkstraf gevonnis.
"Een van die beskuldigdes, Maphoyisa Mahlaule, is tot effektief 20 jaar tronkstraf gevonnis vir die jag van 'n beskermde dier, die besit van onwettige vuurwapens, die onwettige besit van ammunisie en die besit van 'n vuurwapen met die bedoeling om ernstige misdaad te pleeg en te betree."
Die polisie is hoopvol dat die vonnisoplegging van dié verdagtes as afskrikmiddel vir ander voornemende stropers sal dien.
Groen ID-boekies steeds geldig
Polisie sê oor 'byna-ontvoering' in Pta-winkelsentrum
Uitstekend SAPD. Julle verdien 'n pluimpie daarvoor. Dankie vir jul harde werk en goeie speurvernif om so baie van hierdie gewetenlose verdagtes te arresteer.
Ek glo nie dit sal egter dien as 'n afskrikmiddel nie, hulle sal hul modus operandi net verander.
Ek sal graag meer wil sien dat die meesterbreine agter hierdie afskuwelike misdaad gevang en agter tralies beland. In Swaziland is daar ook doodstraf vir renosterstropery. Daar word byna geen renosters gestroop nie. Laasgenoemde twee punte sal wel as 'n afskrikmiddel dien.
Van · 1 jaar gelede
Fantasties – hoop hulle sit lekker lank! Goeie werk mense……goeie werk!
Ek stem….fantasties!!! Hou aan met die goeie werk. Ek kan aan ander meer gepaste vonnisse dink as tronkstraf…..